CELEX: 62011TN0298
Language: lv
Date: 2011-05-31 00:00:00
Title: Lieta T-298/11: Prasība, kas celta 2011. gada 31. maijā — Ghost Brand /ITSB — Procter & Gamble International Operations ( “GHOST” )

13.8.2011   
            
            
               LV
            
            
               Eiropas Savienības Oficiālais Vēstnesis
            
            
               C 238/27
            
         Prasība, kas celta 2011. gada 31. maijā — Ghost Brand/ITSB — Procter & Gamble International Operations (“GHOST”)
   (Lieta T-298/11)
   2011/C 238/47
   Valoda, kādā sagatavots prasības pieteikums — angļu
   
      Lietas dalībnieki
   
   
      Prasītāja: Ghost Brand Ltd (Londona, Apvienotā Karaliste) (pārstāvis — N. Caddick, QC)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Apelācijas sūdzības iesniedzēja procesā Apelāciju padomē: Procter & Gamble International Operations SA (Ženēva, Šveice)
   
      Prasītājas prasījumi
   
   
               —
            
            
               uzdot reģistrēt un izsludināt īpašumtiesību nodošanu attiecībā uz Kopienas preču zīmes reģistrāciju Nr. 000282350 “GHOST” sabiedrībai Procter & Gamble International Operations SA vienīgi attiecībā uz “kosmētiku”, un noteikt, ka reģistrācija attiecībā uz visām precēm, kas ietilpst 25. klasē un attiecībā uz “ziepēm, parfimēriju, ēteriskajām eļļām, matu losjoniem”, kas ietilpst 3. klasē, jāpaliek Ghost Brand Ltd īpašumā.
            
         
      Pamati un galvenie argumenti
   
   
      Reģistrēta Kopienas preču zīme, par kuru iesniegts pieteikums par īpašumtiesību pāreju: vārdiska preču zīme “GHOST” attiecībā uz precēm, kas ietilpst 3. klasē (“ziepes, parfimērija, ēteriskās eļļas, matu losjoni”) — Kopienas preču zīmes reģistrācija Nr. 282350
   
      Kopienas preču zīmes īpašniece: prasītāja
   
      Lietas dalībniece, kas lūdz atcelt Kopienas preču zīmi: Apelācijas sūdzības iesniedzēja procesā Apelāciju padomē
   
      Anulēšanas nodaļas lēmums: pieteikumu par daļēju īpašumtiesību pāreju noraidīt
   
      Apelāciju padomes lēmums: apstrīdēto lēmumu atcelt un nolemt, ka Dizainparaugu un reģistrācijas nodaļai jāreģistrē un jāizsludina īpašumtiesību nodošana
   
      Izvirzītie pamati: Prasītāja izvirza trīs pamatus, proti, ka i) Apelāciju otra padome esot pieļāvusi kļūdu, nepaziņojot prasītājai par apelācijas procesu vai apelācijas lēmumu; ii) Apelāciju otrajai padomei neesot sniegta visa nepieciešamā informācija un apelācijas sūdzības iesniedzējas apelācijas sūdzība esot bijusi balstīta uz maldināšanu; un iii) apelācijas sūdzības iesniedzēja esot rīkojusies nelabticīgi, iesniedzot apelāciju par Iekšējā tirgus saskaņošanas biroja lēmumu.